Tartalom

# Diagramtündér - Adatsorok

A Diagramtündér ezen oldalán minden adatsor forrásának tartománya külön módosítható, beleértve a feliratokat is. A kategóriák tartománya és módosítható. Először jelölje ki az adattartományt az Adattartomány oldalon, majd távolítsa el a szükségtelen adatsorokat vagy adjon hozzá más cellákból származó adatsorokat itt.

Ha úgy látja, hogy túl sok beállítási lehetőség van ezen az oldalon, akkor csak adja meg adattartományokat a Diagramtündér - Adattartomány oldalon, és ugorja át ezt az oldalt.

Ennek a parancsnak az eléréséhez...

Válassza a Beszúrás - Diagram… lehetőséget

Diagram beszúrása

Kattintson duplán a diagramra, majd válassza a Formátum – Adattartományok menüparancsot

Ez a párbeszédablak csak Calc- vagy Writer-táblázatokon alapuló diagramok esetén érhető el.

Press Shift+F1 and point to a control to learn more about that control.

## Adatsorok szervezése

Az Adatsorok listában látható az aktuális diagramhoz tartozó valamennyi adatsor.

- Az adatsorok szervezéséhez jelölje ki a lista egy elemét.

- Kattintson a Hozzáadás gombra egy másik adatsor hozzáadásához a kijelölt bejegyzés alá. Az új adatsor típusa a kijelöltével azonos lesz.

- Kattintson az Eltávolítás gombra a kijelölt adatsor eltávolításához az Adatsorok listáról.

- A Fel és Le nyílgombokkal a kijelölt elemet fel és le mozgathatja a listában. Ez nem változtatja meg az adatforrás-táblázatban a sorrendet, a változások csak a diagram elrendezését érintik.

## Adatsorok szerkesztése

1. Kattintson a lista egyik bejegyzésére a bejegyzés tulajdonságainak szerkesztéséhez.

   Az adattartományok listában látható az adatsorok komponenseihez tartozó szerepek neve és cellatartományok.

2. Kattintson egy bejegyzésre, és szerkessze a tartalmaz az alatta levő szövegmezőben.

   A szövegmező melletti felirat az aktuálisan kijelölt szerepet mutatja.

3. Adja meg a tartományt, vagy kattintson az Adattartomány kijelölése gombra a párbeszédablak minimalizálásához és a tartomány egérrel való kijelöléséhez.

   Ha több, nem összefüggő cellaterületre kiterjedő adattartományt szeretne használni, először adja meg az első tartományt, majd kézzel írjon utána egy pontosvesszőt a szövegmezőbe, majd adja meg a következő tartományt. A tartományok elválasztására használjon pontosvesszőt.

Egy adatszerepű tartomány, például y értékek, nem tartalmazhat feliratcellát.

## Kategóriák és adatfeliratok szerkesztése

- Írja be vagy jelölje ki azt a cellatartományt, amely a kategóriák vagy adatfeliratok szövege lesz.

A diagramtípustól függően a szövegek vagy az x tengelyen jelennek meg, vagy adatfeliratokként.

Kapcsolódó témakörök

Diagram beszúrása

Diagramtündér - Diagramtípus

Diagramtündér - Adattartomány

Diagramtündér - Diagramelemek